**Отпускане на еднократна помощ за ученици в I и VIII клас**

**ДО** **РОДИТЕЛИТЕ**

**НА ЗАПИСАНИТЕ УЧЕНИЦИ В ПЪРВИ И ОСМИ КЛАС ЗА УЧЕБНАТА 2021-2022 ГОДИНА**

**УВАЖАЕМА РОДИТЕЛИ,**

Всички семейства, чиито деца са записани за първи път в I или в VIII клас на държавно или общинско училище имат право на еднократна помощ от 300 лв. за покриване на част от разходите в началото на новата учебна 2021/2022 година. Средствата се отпускат независимо от техните доходи при условие, че децата живеят постоянно в страната и не са настанени за отглеждане извън семейството. Помощта се предоставя и за деца, настанени в семейства на роднини, близки на детето или приемни семейства, както и на настойник/попечител, който отглежда такова дете.

Финансовата подкрепа се отпуска след подаване на заявление-декларация. **В случаите, в които Дирекция „Социално подпомагане“ (ДСП) не може да получи информация по служебен път, към него се прилагат следните документи:**

1. **Удостоверение, че детето (децата) е/са записано/и в първи/осми клас на държавно или общинско училище, издадено от съответното училище.**
2. **Копие от удостоверение за назначаване на настойник или попечител.**

**Уведомяваме ви, че в случаите, в които ДСП нямат информация по служебен път, в канцеларията на училището можете да получите Удостоверение,** че детето (децата) е/са записано/и в първи/осми клас, което да представите в дирекция „Социално подпомагане“ при подаване на Декларацията за отпускане на еднократна помощ от 300 лв. при записване за първи път в I или VIII клас.

**Заявлението се подава след записване на детето в първи/осми клас, но не по-късно от 15 октомври 2021 г**. Изключение се прави за случаите, когато поради здравословни причини, установени с протокол на лекарска консултативна комисия, детето не може да започне училище, но не повече от 6 месеца от започване на учебната година.

**НАДЯ ГЕОРГИЕВА**

*Директор на 172 ОбУ „Христо Ботев“*